
Zápisnica č. 1/2024
zo zasadnutia komisie pre posudzovanie procesu nakladania s prebytočným, dočasne prebytočným a neupotrebiteľným nehnuteľným majetkom štátu SŠHR SR
Komisia pre posudzovanie procesu nakladania s prebytočným, dočasne prebytočným 
a neupotrebiteľným nehnuteľným majetkom štátu SŠHR SR, (ďalej len „komisia“) zriadená príkazom predsedu SŠHR SR č. 5/2018 v zložení: 
predseda komisie – Ing. Krištof Balla 
člen komisie – Martina Šarmírová
člen komisie – Bc. Monika Trollerová 
sa dňa 08.01.2024 zišla na zasadnutí, aby vyhodnotila „Vyhlásenie elektronickej aukcie – 3. kolo“  nakladania s nehnuteľným majetkom v správe Správy štátnych hmotných rezerv Slovenskej republiky  z dôvodu ukončenia ponuky. Ponuka na nehnuteľný majetok bola zverejnená dňa 10.11.2023 a koniec lehoty na doručovanie ponúk bol dňa 29.12.2023.
Predmetom „Vyhlásenia elektronickej aukcie – 3. kolo“ bol prebytočný nehnuteľný majetok štátu a to:
k. ú. Čačín, obec Čerín, okres Banská Bystrica
Stavby:
· súpisné číslo 49 , popis stavby: Strážnica-Bytovka, postavená na pozemku s parcelným číslom 1860/2,

· súpisné číslo 58, popis stavby: Sklad, postavená na pozemku s parcelným číslom 1860/3,

· súpisné číslo 59, popis stavby: Sklad, postavená na pozemku s parcelným číslom 1860/4,

· súpisné číslo 60, popis stavby: Sklad-Dieľňa, postavená na pozemku s parcelným číslom 1860/5,

· súpisné číslo 61, popis stavby: Sklad, postavená na pozemku s parcelným číslom 1860/6,

· súpisné číslo 62, popis stavby: Prev. sklad palív, postavená na pozemku s parcelným číslom 1860/7

· súpisné číslo 63, popis stavby: Vrátnica, postavená na pozemku s parcelným číslom 1860/8
Nehnuteľnosti sa nachádzajú v katastrálnom území Čačín a sú zapísané na liste vlastníctva číslo 121, vedenom Okresným úradom Banská Bystrica, katastrálnym odborom. Správa štátnych hmotných rezerv  Slovenskej republiky spravuje nehnuteľný majetok vo vlastníctve Slovenskej republiky v spoluvlastníckom podiele 1/1.
Pozemky, na ktorých sú postavené stavby nie sú vo vlastníctve Slovenskej republiky v správe Správy štátnych hmotných rezerv Slovenskej republiky.

Rozhodnutie číslo 16/OMaVS/2023 Predsedu Správy štátnych hmotných rezerv Slovenskej republiky o prebytočnosti nehnuteľného majetku štátu bolo vydané dňa 30.03.2023.
Predmetné nehnuteľnosti boli ohodnotené Znaleckým posudkom číslo 4/2023 zo dňa 17.2.2023 vo všeobecnej hodnote vo výške 304 000,- € (slovom: tristoštyritisíc eur) čo je primeraná cena v súlade s ust. §8a, ods. 3 zákona č. 278/1993 Z. z. o správe majetku štátu v znení neskorších predpisov (ďalej len „Zákon o správe majetku). V 3. kole Vyhlásenia elektronickej aukcie bola primeraná cena ponúkaného nehnuteľného majetku znížená o 30 %, t. j. 212 800,- € (slovom: dvestodvanásťtisícosemsto eur).
Skonštatovanie a odporúčanie komisie:
Ponuka na prevod vlastníctva nehnuteľného majetku štátu bola zverejnená v „Registri ponúkaného majetku štátu v časti – Vyhlásenie elektronickej aukcie 3.kolo “. V rámci tohto ponukového konania Správe Štátnych hmotných rezerv Slovenskej republiky, v lehote a v súlade so spôsobom predloženia ponúk, bola predložená jedna písomná cenová ponuka na prevod vlastníctva prebytočného nehnuteľného majetku štátu a to od Jaroslava Krnáča, Janka Kráľa 9, 962 31 Sliač, doručená 28.12.2023 vo výške 212 801,- € (slovom: dvestodvanásťtisícosemstojedna eur),  požadovaná suma zábezpeky vo výške 21 280,- € (slovom: dvadsaťjedentisícdvestoosemdesiat eur) bola uhradená riadne a včas 21.12.2023 na účet Správy štátnych hmotných rezerv Slovenskej republiky.

Ďalej bola Správe štátnych hmotných rezerv Slovenskej republiky dňa 22.12.2023 pripísaná na účet ešte jedna zábezpeka v požadovanej sume 21 280,- € a to od spoločnosti NSM hydroizolácie, s.r.o., Oravce 61, Poniky 976 33, IČO: 46 693 921. K zábezpeke nebola doručená písomná cenová ponuka do konca lehoty na doručovanie ponúk t. j. do 29.12.2023. Uchádzač bol kontaktovaný pracovníkom OMaVS za účelom vyjasnenia si okolností súvisiacich s nekorektným postupom v procese predloženia cenovej ponuky. Písomná cenová ponuka bola dodatočne, osobne doručená dňa 05.01.2024 o 13.20 hod., a teda po stanovenej lehote na doručovanie ponúk do podateľne SŠHR SR. Zároveň v písomnej cenovej ponuke spoločnosti NSM hydroizolácie, s.r.o. chýba označenie na obálke a účel využitia. Na základe horeuvedeného cenová ponuka nespĺňa stanovené podmienky uvedené v časti poznámka pod ponukou v ROPK a uchádzač je po konzultácií s MF SR na základe rozhodnutia stanovenej komisie vylúčený.

Spoločnosti NSM hydroizolácie, s.r.o. bude vrátená uhradená zábezpeka v sume 21 280,- € a dodatočne doručenú písomnú cenovú ponuku do podateľne SŠHR SR považuje za neplatnú.
Komisia odporúča predsedovi Správy štátnych hmotných rezerv Slovenskej republiky, aby vyhlásil „Vyhlásenie elektronickej aukcie – 3. kolo“ za úspešné a povolil uzavrieť kúpnu zmluvu s úspešným uchádzačom Jaroslavom Krnáčom v zmysle ustanovenia § 8aa ods. 6 zákona č. 278/1993 Z. z. o správe majetku štátu v znení neskorších predpisov.
Záver:
Na základe súhlasného stanoviska predsedu Správy štátnych hmotných rezerv Slovenskej republiky a odporúčaním uvedeným v tejto zápisnici, budú závery vyplývajúce zo Zápisnice č. 1/2024 premietnuté do úloh zamestnancov Odboru majetku a vnútornej správy, prípadne iných zainteresovaných odborov.
Zápisnica číslo 1/2024 je vyhotovená v 3 rovnopisoch, pričom jeden rovnopis ostáva v spisovej agende komisie, jeden rovnopis ostáva pre potreby OMaVS  a jeden rovnopis komisia odovzdá spolu s príslušnou dokumentáciou na Ministerstvo financií Slovenskej republiky potrebné                   na udelenie súhlasu pri prevode správy a vlastníctva nehnuteľného majetku štátu. 
Zapísala: Bc. Monika Trollerová, dňa 08.01.2024


Zápisnicu č. 1/2024 si prečítali a s obsahom súhlasia:
Ing. Krištof Balla
............................................................

Martina Šarmírová
............................................................
Bc. Monika Trollerová
............................................................
S odporúčaním komisie

                                 súhlasím 



  nesúhlasím




V Bratislave, dňa

Ing. Ján Rudolf, PhD.



                  p r e d s e d a

